Jørgen Leth og Peter Schrøder viser filmen "En forårsdag i helvede"og holder cykelaften for de absolut største entusiaster.

De fleste er klar over, at Jørgen Leth er bidt af en gal cykelrytter. Knap så mange er klar over, at chefen for Vendsyssel Teater, Peter Schrøder, også har et hjerte, der banker for cykelsporten. De to cykelentusiaster vil nu sammen afholde en aften i cyklens tegn. Først vises Jørgen Leths film fra 1976 "En forårsdag i helvede". Det sker i Hjørring Biocenter. Derefter vil Peter Schrøder interviewe Jørgen Leth om hans tanker med filmen og hans kærligheden til cykelløb. Cykelaftenen løber af stablen den 13. april.